b'\n_START_ARTICLE_\nHalkopirit\n_START_SECTION_\nPrepoznavanje\n_START_PARAGRAPH_\nHalkopirit se pogosto zamenjuje s piritom, \xc4\x8deprav pirit kristalizira v kubi\xc4\x8dnem in ne v tetragonalnem kristalnem sistemu. Poleg tega je halkopirit obi\xc4\x8dajno masiven, redkokdaj kristalini\xc4\x8den in manj krhek. Halkopirit je tudi temnej\xc5\xa1e rumene barve z zelenkastim odtenkom in zanj zna\xc4\x8dilnim mastnim leskom._NEWLINE_Halkopirit so zaradi rumene barve in visoke vsebnosti bakra pogosto imenovali tudi "rumeni baker".\n_START_SECTION_\nKemija\n_START_PARAGRAPH_\nNaravni halkopirit ne tvori trdnih raztopin z nobenim drugim sulfidnim mineralom. Baker je lahko samo v omejenem obsegu zamenjan s cinkom, \xc4\x8deprav ima halkopirit enako kristalno strukturo kot sfalerit._NEWLINE_Sfalerit je kljub temu pogosto onesna\xc5\xbeen s sledovi drugih elementov, na primer s kobaltom, nikeljem, manganom, cinkom in kositrom, ki zamenjujejo baker in \xc5\xbeelezo, ter Selen, \xc5\xbeelezo in arzen, ki zamenjujejo \xc5\xbeveplo. Pojavljajo so tudi sledovi srebra, zlata, platine, paladija, svinca, vanadija, kroma, indija, aluminija in antimona._NEWLINE_Mnogi omenjeni elementi so zelo verjetno prisotni zaradi fine me\xc5\xa1ane rasti njihovih mineralov s halkopiritom. Lamele arzenopirita na primer prina\xc5\xa1ajo As, molibdenit Mo itd.\n_START_SECTION_\nParageneza\n_START_PARAGRAPH_\nHalkopirit je zaradi raznoterih prosesov nastajanja rud prisoten v razli\xc4\x8dnih rudi\xc5\xa1\xc4\x8dih._NEWLINE_Prisoten je v vulkanogenih masivnih sulfidih rudnih skladih in sedimentno-ekshalativnih sedimentnih skladih, kjer je nastal z odlaganjem bakra med hidrotermalno cirkulacijo. Halkopirit se je v tem okolju koncentriral s pretokom teko\xc4\x8dine._NEWLINE_Porfirni bakrovi rudni skladi so natali s koncentriranjem bakra v granitnih skladih med dvigovanjem in kristaliziranjem magme. Halkopirit je v tem okolju nastal s koncentriranjem v magmi._NEWLINE_Halkopirit je spremljajo\xc4\x8di mineral v komatiitskih nikljevih rudnih skladih kambaldskega tipa, v katerih je nastal iz nezdru\xc5\xbeljivih sulfidnih talin v ultramafi\xc4\x8dnih lavah, nasi\xc4\x8denih z \xc5\xbeveplom. Halkopirit je v tem okolju nastal z lo\xc4\x8devanjem teko\xc4\x8dih sulfidov od nezdru\xc5\xbeljivih teko\xc4\x8dih silikatov.\n_START_SECTION_\nNahajali\xc5\xa1\xc4\x8da\n_START_PARAGRAPH_\nHalkopirit je najpomembnej\xc5\xa1a bakrova ruda. Pojavlja se v razli\xc4\x8dnih tipih rud, od masivnih skladov v Timminsu, Ontario, do nepravilnih \xc5\xbeil in le\xc4\x8d v granitnih in dioritnih intruzijah v porfirnih skladih v Kordiljerah in Andih. Prisoten je tudi v ogromnih skladih Cu-Au-U Olympic Dam v ju\xc5\xbeni Avstraliji. Piritni grozdi se v\xc4\x8dasih pojavljajo tudi v skladih premoga in osamljenih le\xc5\xbei\xc5\xa1\xc4\x8dih v karbonatnih sedimentnih kamninah.\n_START_SECTION_\nSlika\n_START_PARAGRAPH_\nHalkopirit ima zelo razli\xc4\x8dne oblike in barve:'